《史丞相生辰》
宋代·喻良能

长才蚤立太平基，奥学曾为帝者师。
谋计不资同列断，规存长许后人随。
金鱼玉带今谁似，橘绿橙黄景最宜。
再拜祝公千万寿，三江细酌入瑶卮。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。